Lager (maskindel)

Et lager er en maskindel som holder på plass roterende maskindeler og som sørger for at friksjonen er så liten som mulig.

Typer 
Lager deles inn i flere typer:
 Glidelager, en type lager for å ta opp krefter som bygger på en bærende væskefilm, vanligvis olje eller fett
 Rullende lager, også kalt rullingslager
 Rullende lager kan igjen deles inn i sylindrisk rullelager (sylindriske element), kulelager (runde kuleelementer), nålelager (svært tynne ruller). Noen lagre er koniske.
 Det kan også skilles mellom maskinlager («lukket» lager) og løse kulelager (med justerbar skål og konus).

Maskinlager 
Maskinlagre kan deles inn i:

 Uforseglet lager: Er åpent slik at det kan smøres av motorolje eller annen smøring. Ofte brukt inni maskiner med oljesmøring og oljefilter. Åpne lagre er smalere og tar opp mindre plass, men kan bare brukes rene steder.
 Skjermet lager: Metallskjold som gir en viss beskyttelse, men har en liten glipe slik at smøring kan komme inn i lageret. Ofte brukt inni maskiner med oljesmøring, men uten oljefilter. Skjermede lagre kan håndtere litt høyere omdreiningstall enn en forseglet lager.
 Forseglet lager: Laget for å beskytte mot miljøet og elementene (smuss, regn, væske). Forseglingen gir beskyttelse mot smuss, samt beskytter lageret fra olje og smøring. Forseglede lager kan håndtere aksial skjevstilling bedre enn et skjermet lager. 

Dimensjoner som er viktige for at et maskinlagre skal passe er d×D×B (alle mål i millimeter):
 d: Indre diameter eller boringen (diameteren gjennom hullet i midten), for eksempel 10 mm rund diameter, eller sekskantform med flateavstand 8 mm
 D: Ytre diameter
 B: bredde eller tykkelse.
Videre kan lageret også ha flens. Lager uten flens er som regel rimeligere.

Delene i et rullelager er:
 Ytterdel, med ytre konus (noen ganger kalt skål eller kopp)
 Innerdel, med indre konus (noen ganger kalt skål eller kopp)
 Kuler eller andre typer ruller
 Eventuelt et «bur» som holder kulene
 Eventuell elastisk forsegling eller metallskjold

Materialer 
Lager er som regel av metall, men noen finnes også i tre, gummi, nylon og plast. Kulelager inneholder kuler, rullelager inneholder ruller, nålelager inneholder nåler.

Bilder

Litteratur

Eksterne lenker